Μετονομασία των Τμημάτων Ηλεκτρολόγων Μηχανικών και Πολυτεχνικών Σχολών του Αριστοτελείου Πανεπιστημίου Θεσσαλονίκης και του Δημοκρίτειου Πανεπιστημίου Θράκης και μεταβολή του γνωστικού αντικειμένου τους. Τα Τμήματα Ηλεκτρολόγων Μηχανικών και Πολυτεχνικών Σχολών α) του Αριστοτελείου Πανεπιστημίου Θεσσαλονίκης και β) του Δημοκρίτειου Πανεπιστημίου Θράκης, τα οποία προβλέπονται από τις διατάξεις της υπουργικής απόφασης Β1/552/1982 (Β 633), η οποία κυρώθηκε με το άρθρο 7 του Ν. 1674/1986 (Α 203) μετονομάζονται σε Τμήματα Ηλεκτρολόγων Μηχανικών και Μηχανικών Υπολογιστών. Αποστολή των Τμημάτων αυτών είναι η κατάρτιση μηχανικών, οι οποίοι ασχολούνται με τη μελέτη και την κατασκευή συστημάτων για την παραγωγή, μεταφορά, διανομή, αποθήκευση, επεξεργασία έλεγχο και χρησιμοποίηση ενέργειας και πληροφορίας Στους φοιτητές που εγγράφονται μέχρι τη λήξη του ακαδημαϊκού έτους 1992 -1993 στα Τμήματος της παραγράφου 1 του παρόντος απονέμεται το πτυχίο του Ηλεκτρολόγου Μηχανικού, ενώ σ όσους εγγράφονται από το ακαδημαϊκό έτος 1993 -1994 και εφεξής απονέμεται το πτυχίο του Ηλεκτρολόγου Μηχανικού και Μηχανικού Υπολογιστών. Στον Υπουργό Εθνικής Παιδείας και θρησκευμάτων αναθέτουμε τη δημοσίευση και εκτέλεση του παρόντος διατάγματος.